

LĒMUMS

Ādažos, Ādažu novadā

2025. gada 29. maijā **Nr. 215**

**Par grozījumiem Ādažu novada pašvaldības domes 2022. gada 27. jūlija** **lēmumā Nr. 324 “Par dzīvokļa īpašumu nodošanu pārvaldībā pašvaldības aģentūrai “Carnikavas komunālserviss”**

Ar Ādažu novada pašvaldības domes 27.07.2022. lēmumu Nr. 324 “Par dzīvokļa īpašumu nodošanu pārvaldībā pašvaldības aģentūrai “Carnikavas komunālserviss” (turpmāk – Lēmums) tika nolemts nodot pašvaldības aģentūrai “Carnikavas komunālserviss” (turpmāk – Aģentūra) pārvaldībā pašvaldībai piederošos 38 (trīsdesmit astoņu) dzīvokļa īpašumus Ādažu pagastā, Ādažu novadā, jo pašvaldības 23.02.2022. saistošo noteikumu Nr. 17/2022 “Pašvaldības aģentūras “Carnikavas komunālserviss” nolikums” 7. punktā, cita starpā, Aģentūrai ir noteikts uzdevums apsaimniekot un labiekārtot pārvaldībā nodotos pašvaldības nekustamos īpašumus.

Ar pašvaldības domes 25.07.2024. lēmumu Nr. 269 “Par grozījumiem Ādažu novada pašvaldības domes 27.07.2022. lēmumā Nr. 324 “Par dzīvokļa īpašumu nodošanu pārvaldībā pašvaldības aģentūrai “Carnikavas komunālserviss”” (turpmāk – Lēmuma grozījumi) dome konstatēja, ka nav lietderīgi nodot Aģentūrai pārvaldīšanā 33 (trīsdesmit trīs) dzīvokļus Ādažu pagastā un pilsētā, jo Aģentūras resursi vēl nav pārgrupēti šāda uzdevuma izpildei un resursi būs pieejami pēc centralizēto siltumapgādes un ūdensapgādes funkciju nodošanas pašvaldības kapitālsabiedrībām.

Šobrīd Aģentūrai, pamatojoties uz vienošanās par grozījumiem Carnikavas pagasta padomes un Carnikavas pagasta padomes pašvaldības aģentūras “Carnikavas komunālserviss” 02.02.2004. apsaimniekošanas līgumā, ir nodoti pārvaldībā 5 dzīvokļu īpašumi Carnikavas pagastā, kā arī dzīvokļi Kadagas ielā 10-63 un Kadagas ielā 5-44, Kadagā, un Kanāla ielā 66-1, Alderos, kas tika atbrīvoti pēc īres līgumu termiņa beigām līdz Lēmuma grozījumu pieņemšanai. Dzīvoklis Kauguru ielā 10-8, Baltezerā ir atsavināts.

Atlikušie 29 (divdesmit deviņi) dzīvokļi Ādažu pagastā un pilsētā šobrīd ir nodoti SIA “ĀDAŽU NAMSAIMNIEKS” (turpmāk – ĀN) pārvaldībā, pamatojoties uz 31.05.2012. noslēgto pašvaldības dzīvojamā fonda pārvaldīšanas līgumu JUR 2012-05/361 (turpmāk – ĀN pārvaldīšanas līgums).

Ņemot vērā, ka ir izpildīts domes 22.07.2022. lēmums Nr. 320 “Par Carnikavas pagasta ūdenssaimniecības nodošanu SIA “Ādažu ūdens”” un 26.04.2023. lēmums Nr. 162 “Par pašvaldības siltumapgādes funkcijas Carnikavā nodošanu SIA “Ādažu namsaimnieks””, Aģentūra vairs neīsteno siltumapgādes un ūdenssaimniecības funkcijas, un ir lietderīgi nodot Aģentūrai pārvaldīšanā Ādažu pagastā un pilsētā esošo pašvaldības dzīvojamo fondu, jo Aģentūras resursi ir pārgrupēti šāda uzdevuma izpildei.

Pamatojoties uz Pašvaldību likuma 4. panta pirmās daļas 10. punktu, 73. panta astoto daļu, kā arī Finanšu komitejas 21.05.2025. atzinumu, Ādažu novada pašvaldības dome

**NOLEMJ:**

1. Izdarīt šādus grozījumus Ādažu novada pašvaldības domes 27.07.2022. lēmumā Nr. 324 “Par dzīvokļa īpašumu nodošanu pārvaldībā pašvaldības aģentūrai “Carnikavas komunālserviss””:
   1. izteikt 1. punktu jaunā redakcijā:

**“1. Nodot pašvaldības aģentūrai “Carnikavas komunālserviss” pārvaldībā Ādažu novada pašvaldības 29 (divdesmit deviņus) dzīvokļa īpašumus (pielikums) ar visiem dokumentiem, kas uz tiem attiecas.”**;

* 1. izteikt 2. punktu jaunā redakcijā:

**“2. Centrālās pārvaldes Juridiskajai un iepirkumu nodaļai lēmuma 1. punkta izpildei līdz 10.06.2025. sagatavot papildu vienošanos pie 02.02.2004. pašvaldības nekustamo īpašumu apsaimniekošanas līguma, kas noslēgts starp Carnikavas pagasta padomi un pašvaldības aģentūru „Carnikavas komunālserviss”.”**;

* 1. izteikt 4.punktu šādā jaunā redakcijā:

**“4. Pašvaldības izpilddirektoram parakstīt lēmuma 2. punktā minēto vienošanos.”**;

* 1. papildināt ar 4.1 punktu:

**“4.1 SIA “ĀDAŽU NAMSAIMNIEKS” līdz 22.06.2025. sagatavot un nodot pašvaldības aģentūrai “Carnikavas komunālserviss” lēmuma 1. punktā noteiktos dokumentus;”.**

1. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU